ARRIZABALAGA ARRUZA (EAJ, 2018-05-03):
Eskerrik asko, mahaiburu andrea. Egun on guztioi, sailburua, legebiltzarkideok.
Lehenik eta behin esan nahiko nuke puntu hau gai-ordeneko bosgarren puntu bezala jasoa zegoela eta azken momentuan edo pasa den astean aldatu zela lehenengoko puntura. Beraz, jakin badakit sailburua bera hemen egotekoa zela, eta jakin badakit azken orduko aldaketa hori egon izan ez balitz bertan egongo zela, eta jakin badakit baita ere guztiz konprometitua dagoela gaiarekin, dudarik ez izan, Ubera andrea.
Hezkuntza laguntzarako espezialisten jardunaren inguruan dihardugu gaurkoan eta gai honen inguruan ni hitz egiterakoan ezin dut nabarmendu barik utzi Hezkuntza Sailak eta hezkuntza bereziko mahaian gehiengoa duten sindikatuek beharginen lan baldintzetan hobekuntza sakonak bermatuko dituen akordio hori. Apirilaren 13an sinatu zuten, esan bezala, duela hiru aste; akordio honek zerbitzuaren kalitatearen hobekuntzan eragingo du, dudarik gabe. Azkenik, LAB, STEILAS eta Comisiones Obreras sindikatuek, guztiek elkarrekin ordezkaritzaren % 70a dutelarik, akordioa sinatu dute Hezkuntza Sailarekin.
Akordio honek, besteak beste, hezkuntza premia bereziak dituzten ikasleekin diharduten langileen lan baldintzak hobetzea dakar. García Larrimbe andreak akordioak jasotako hobekuntzak batzuk aipatu egin ditu, horietako batzuk ere bere taldeak aurkezturiko zuzenketan jasota zeuden eta honi akordio edo zuzenketa horiei, batzuei behintzat, akordio honen bitartez erantzuna eman egin jake.
Ubera andreak baita ere profesional kolektiboak ahazten dituela, Gobernuak profesionalen kolektiboak ahazten dituela esan du bere parte-hartzean, baina, besteak beste, adosturiko hobekuntzen artean nabarmentzekoak dira ba asteko lanaldia zehaztea, enplegu publikorako eskaintza, behin behinekotasuna jaistea, lanpostuen zerrenda egokitzea, gizarte funtsa eratzea edo eta fisioterapeuta eta terapeuta okupazionalen kategoriak aitortzeko prozedura. Beraz, kolektibo horiek ez ditu ahazten Sailak...
...fisioterapeuta eta terapeuta okupazionalen kategoriak aitortzeko prozedura. Beraz, kolektibo horiek ez ditu ahazten Sailak, beti hobetuz, beti pausoak emanez ari da.
Esan bezala, adostuko hobekuntza hauek eta gainerakoak ba bere Aleakoan aplikatuko dira, akordioa Euskal Herriko Agintaritzaren Aldizkarian argitaratu bezain pronto.
Hezkuntza bereziko negoziazio mailaren akordio hau, joan zen martxoan Haurreskolak Partzuergoko eta sukaldeetan garbiketako langileen mahaietan lorturikoei batzen zaie, gainera.
Azpimarratzekoa da berriro ere, negoziazioaren eta sindikatuekin akordioak lortzeak duen garrantzia, ezinbestekoa. Horrela eginiko lanak eta burutu diren negoziazioek hasieran urrun ziren jarrerak hurbiltzea ahalbidetu dute.
Mahai sindikaletako elkarrizketa eta negoziazioa dira lan baldintzen hobekuntza posible egiten duten tresnak, honela, eta aldi berean, gizarteari eskaintzen zaion zerbitzuaren kalitatea ere areagotuz.
Bazirudien orain dela pare bat hilabete arte irtenbiderik ez zela aurkitzen eta akordio bideak agortuta zeudela, baina akordio bat lortu da Saila eta sindikatuen artean eta gure ustez akordio hau ona da. Oso ona.
Como decía en euskera, el trabajo realizado y las negociaciones llevadas a cabo han permitido acercar unas posiciones inicialmente alejadas.
El diálogo y la negociación en las diferentes mesas sindicales, son las herramientas que hacen posible acordar mejoras laborales que redundan, a su vez, en una mayor calidad de servicio que se presta a la sociedad.
Eta esparru ezberdinen artean, hezkuntza laguntzarako espezialisten egoera eta baldintzak hobetzen ditu zehazki.
Este acuerdo es bueno para mejorar las condiciones laborales de los y las profesionales de apoyo educativo, como decía en euskera, y redunda en el beneficio de la calidad del sistema educativo.
Esta es la vía por la que tenemos que seguir trabajando, por la vía del diálogo, decía la consejera Uriarte en relación con el acuerdo, debemos poner en valor la importancia de la negociación y la consecución de acuerdos con la parte sindical.
El diálogo y la negociación en las diferentes mesas sindicales, son las herramientas que hacen posible acordar mejoras laborales, que redundan a su vez en una mayor calidad del servicio que se presta a la sociedad.
Hau horrela izanda, talde Popularreko ordezkariak, De Bengoechea andreak, hezkuntza laguntzarako espezialisten lanaz eta behar izanetaz luze mintzatu da, ez ditut berriro ere errepikatuko.
Profesional hauen lana nabarmendu nahiko nuke nik ere bat momentu hau, une hau, aprobetxatuz. Berak esan bezala, profesional hauen ahalduntzea bilatu izan da eta legez besteko proposamen honen bitartez.
Bide honetan, ulertu zuren gure taldeak zihoala talde proposatzaileak aurkezturiko legez bestekoa, eta aipaturiko akordioan eta hezkuntza laguntzarako espezialisten bestelako eginkizunetan lanean jarraitzen bultzatzea gaurkoan onartzea eskariaren espirituarekin guztiz bat egiten duela uste dugu.
Gai konkretu baterantz zihoan proposamena, hau gure talde horretan zentratzen saiatu izan da behintzat, baita talde Sozialista eta baita talde Popularra.
Ubera andreak norabidetik hainbat urrundu dela uste dugu, beraiek eta Elkarrekin Podemos taldeak onarturiko edo adosturiko erdibideko proposamenean.
Badirudi inoiz ez dela nahikoa EH Bildurentzat, zuzenketan eskatzen zenutena, lehenengoko puntua bete egin da, apirilaren akordioarekin, lehenengoko puntua bete egin da akordioarekin eta zuen erdibidekoan sartzen zenuten bigarren puntua, Elkarrekin Podemosekin sinatutako akordioa desagertu egin da, ez da agertzen eskari hori.
Beraz, zer da bilatzen ari zaretena? Akordioa nabarmendu ez, ia ez diñot zoriondu beharreko zerbait dela zuon partetik, baina behintzat nabarmendu ona dela, ez? Eta gaurko eguna aproposa zer horretarako.
Eta horretara joan beharrean norabidea aldatu egin duzue, inoiz ez da nahikoa, inoiz ez da nahikoa.
Beraz guk ezin dugu zuon artean Elkarrekin Podemos eta Euskal Herria Bilduren artean adosturiko erdibidekoa onartu, eta ba talde Popularra eta talde Sozialistarekin bat adostutako erdibidekoa defendatzen dugu, nahiz eta hezkuntza esparru guztietako profesionalen baldintzak hobetzeko margena beti izan, margena beti dago eta hainbat kolektibo dira, baina gaurkoan hezkuntza laguntzarako espezialisten inguruan dihardugu eta horretan zentratuko gara eta horretan zentratu gara eta horregatik babestuko dugu gaurko erdibidekoa, horretan zentratzen delako.
Zuonak norabidea aldatu egin du baina guztiz gainera eta gure ustez gure erdibideko honek hobeto batzen ditu profesional hauen eskari eta behar izanak.
Besterik ez. Eskerrik asko.